Document ID: 32007R1159

РЕГЛАМЕНТ (ЕО) № 1159/2007 НА КОМИСИЯТА
от 2 октомври 2007 година
относно отменяне на забрана за риболова на морски език в зона ICES III a, III b, c, d (води на Общността) от страна на плавателни съдове под флага на Швеция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (3), определя квотите за 2007 г.
(2)
В съответствие с член 21, параграф 2 от Регламент (ЕИО) № 2847/93, на 8 юни 2007 г. Швеция уведоми Комисията, че установява забрана за улова на морски език в зона ICES III a , III b, c, d за свои плавателни съдове, считано от 11 юни 2007 г.
(3)
На 5 юли 2007 г. Комисията, в съответствие с член 21, параграф 3 от Регламент (ЕИО) № 2847/93 и член 26, параграф 4 от Регламент (ЕО) № 2371/2002, прие Регламент (ЕО) № 790/2007 (4) относно установяване на забрана за риболова на морски език в зона ICES III a и води на ЕО от зони III b, III c, и III d от страна на съдове под флага на Швеция или регистрирани на нейна територия, считано от същата дата.
(4)
Според сведенията, предоставени на Комисията от шведските власти, все още съществуват количества морски език от шведската квота в зони III a, III b, c, d. Следователно риболовът на морски език в тези води от плавателни съдове под флага на Швеция или регистрирани на нейна територия се разрешава.
(5)
Настоящото разрешение влиза в сила на 3 септември 2007 г., за да е възможен уловът на посочените количества морски език преди края на настоящата година.
(6)
Регламент (ЕО) № 790/2007 се отменя, считано от 3 септември 2007 г.,
ПРИЕ НАСТОЯЩИЯ РЕГЛАМЕНТ:
Член 1
Отмяна
Регламент (ЕО) № 790/2007 се отменя.
Член 2
Влизане в сила
Настоящият регламент влиза в сила в деня след публикуването му в Официален вестник на Европейския съюз. Прилага се от 3 септември 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 октомври 2007 година.

Labels: 8
18
6